
PARLAMENTUL ROMÂNIEI

CAMERA DEPUTAŢILOR

	Comisia pentru politică  economică,

 reformă şi privatizare
	
	Bucureşti, 

Nr. 21/316/07.09.2006 

	
	
	


R  A  P  O  R  T      

asupra proiectului de Lege pentru aprobarea Ordonanţei Guvernului nr. 33/2006 privind unele măsuri pentru finalizarea privatizării Băncii Comerciale Române – S.A., Camera Deputaţilor fiind Cameră decizională (PLx 620/2006)

În conformitate cu prevederile art. 95 şi 115 din Regulamentul Camerei Deputaţilor, republicat,  Comisia pentru politică economică, reformă şi privatizare a fost sesizată, spre dezbatere şi avizare în fond, în procedură de urgenţă cu proiectul de Lege pentru aprobarea Ordonanţei Guvernului nr. 33/2006 privind unele măsuri pentru finalizarea privatizării Băncii Comerciale Române – S.A., Camera Deputaţilor fiind Cameră decizională.

 La întocmirea prezentului raport, Comisia a avut în vedere: 

1) avizul favorabil nr. 1017/21.07.2006 al Consiliului Legislativ  şi s-a ţinut cont de recomandările făcute de consiliu; 

2) avizul favorabil nr. 1004/06.09.2006 al Comisiei juridice, de disciplină şi imunităţi;

3) avizul favorabil nr. 544/ 06.09.2006 al Comisiei pentru buget, finanţe şi bănci.

              Proiectul de lege are ca obiect stabilirea cadrului juridic pentru finalizarea privatizării Băncii Comerciale Române – S.A., prin dobândirea de către Erste Bank der Osterreichischen Sparkassen AG din Austria a unui pachet de acţiuni reprezentând 61,8825% din capitalul social al Băncii Comerciale Române – S.A.


La dezbaterea proiectului de lege au participat, în conformitate cu art. 54 şi 55 din Regulamentul Camerei Deputaţilor, republicat, reprezentanţii Autorităţii pentru Valorificarea Activelor Statului : domnul Răzvan Orăşanu – preşedinte şi doamna Giliola Ciorteanu – vicepreşedinte.

Potrivit prevederilor art. 61 din Regulamentul Camerei Deputaţilor, republicat, membrii Comisiei au examinat acest proiect de lege în şedinţele din data 5, respectiv 6 septembrie 2006.
       Proiectul de lege face parte din categori
a legilor ordinare, potrivit prevederilor art. 73 alin. (1) din Constituţia României, republicată.

           La lucrările comisiei au fost prezenţi 22 deputaţi, din totalul de 24 membri ai comisiei.


Proiectul de lege a fost adoptat de Senat în şedinţa din 30 august  2006.

În momentul votului au fost prezenţi 13 deputaţi din totalul de 22 care au participat la lucrările şedinţei.

În urma dezbaterii, Comisia pentru politică economică, reformă şi privatizare a hotărât cu  11 voturi pentru şi  2 voturi împotrivă să propună plenului Camerei Deputaţilor adoptarea proiectului de Lege pentru aprobarea Ordonanţei Guvernului nr. 33/2006 privind unele măsuri pentru finalizarea privatizării Băncii Comerciale Române – S.A., cu amendamentele admise prevăzute în anexă.
  PREŞEDINTE,

MIHAI TUDOSE






SECRETAR,





NICULA VASILE COSMIN







    




Consilier :










     Alina Hodivoianu

ANEXA  
Amendamente admise


În urma dezbaterii, Comisia propune adoptarea proiectului de lege cu următoarele amendamente :

	Nr.

crt.
	Text Ordonanţă

(OG NR. 33/2006 privind unele măsuri pentru finalizarea privatizării Băncii Comerciale Române – S.A.)
	Text  Senat
	Text propus de  Comisie 

(autorul amendamentului)
	Motivarea amendamentelor propuse


	1. 
	-
	Titlul legii.

Lege pentru aprobarea Ordonanţei Guvernului nr. 33/2006 privind unele măsuri pentru finalizarea privatizării Băncii Comerciale Române – S.A.

	Nemodificat.
	

	2. 
	-
	ARTICOL UNIC.- Se aprobă Ordonanţa Guvernului nr. 33 din 26 iulie 2006 privind unele măsuri pentru finalizarea privatizării Băncii Comerciale Române – S.A., adoptată în temeiul art.1 pct.I.8 din Legea nr.288/2006 privind abilitarea Guvernului de a emite ordonanţe, publicată în Monitorul Oficial al României, Partea I, nr. 668 din 3 august 2006, cu următoarele modificări şi completări:

	Nemodificat.
	

	3. 
	Titlul ordonanţei.

ORDONANŢA  GUVERNULUI  Nr.  33/2006
privind unele măsuri pentru finalizarea privatizării Băncii Comerciale Române – S.A.

	-
	-
	

	4. 
	CAPITOLUL I

Cadrul juridic al privatizării. Definiţii
	Nemodificat.
	Nemodificat.
	

	5. 
	Art. 1. - Prezenta stabileşte cadrul juridic pentru finalizarea privatizării Băncii Comerciale Române – S.A. prin dobândirea de către Erste Bank der Oesterreichischen Sparkassen AG din Austria a unui pachet de acţiuni reprezentând 61,8825% din capitalul social al Băncii Comerciale Române – S.A., după cum urmează: un număr de 292.282.131 acţiuni reprezentând 36,8825% minus 2 acţiuni de la Autoritatea pentru Valorificarea Activelor Statului, denumită în continuare AVAS, un număr de 99.058.595 acţiuni reprezentând 12,5% plus o acţiune de la Banca Europeană pentru Reconstrucţie şi Dezvoltare, denumită în continuare BERD şi un număr de 99.058.595 acţiuni reprezentând 12,5% plus o acţiune de la Corporaţia Financiară Internaţională, denumită în continuare IFC.

	Nemodificat.

	Nemodificat.

	

	6. 
	Art. 2. – În sensul prezentei ordonanţe, termenii şi expresiile de mai jos au următoarele semnificaţii:
a) agent escrow – banca situată în afara României, parte în contractul de cont escrow încheiat între cumpărător şi vânzător în cadrul procesului de privatizare a Băncii Comerciale Române – S.A.

b) bancă – Banca Comercială Română – S.A., cu sediul în România, Bucureşti, Bd. Regina Elisabeta nr. 5, 030016, sectorul 3, având codul unic de înregistrare 361757, atributul fiscal R, înmatriculată la registrul comerţului cu nr. J40/90/23 ianuarie 1991;
c) cont escrow – contul deschis de AVAS la agentul escrow, în care cumpărătorul va depune preţul pentru acţiunile cumpărate de la vânzător;

d) cumpărător – Erste Bank der Oesterreichischen Sparkassen AG, bancă înfiinţată conform legilor din Austria;

e) finalizarea procesului de privatizare – momentul la care are loc dobândirea de către cumpărător a dreptului de proprietate asupra acţiunilor prevăzute la art. 1;

f) vânzător – AVAS, instituţie de specialitate a administraţiei publice centrale, cu personalitate juridică, în subordinea Guvernului, organizată conform Hotărârii Guvernului nr. 837/2004 privind organizarea şi funcţionarea Autorităţii pentru Valorificarea Activelor Statului, cu modificările şi completările ulterioare.


	 Nemodificat.

	Nemodificat.

	

	7. 
	Art. 3. - (1) Se aprobă contractul de vânzare-cumpărare de acţiuni în Banca Comercială Română – S.A., încheiat între AVAS, în calitate de vânzător, şi Erste Bank der Oesterreichischen Sparkassen AG, în calitate de cumpărător, la data de 21 decembrie 2005, având ca obiect pachetul de 292.282.131 acţiuni reprezentând 36,8825% minus două acţiuni din capitalul social al băncii.

        (2) Se aprobă Contractul de garanţie şi asistare la plată şi drepturi de coparticipare la apărare, încheiat de AVAS cu BERD şi IFC la data de 21 decembrie 2005, având ca obiect alocarea unor răspunderi contractuale rezultând din vânzarea acţiunilor băncii.

(3) AVAS este autorizată să coordoneze activităţile care se derulează în vederea finalizării privatizării, potrivit prevederilor contractului de vânzare-cumpărare.

	1.  1. Articolul 3 va avea următorul cuprins:
  ,, Art.3.-(1) Se aprobă privatizarea Băncii comerciale Române – S.A., care face obiectul contractului de vânzare-cumpărare de acţiuni, încheiat între AVAS, în calitate de vânzător, şi Erste Bank der Oesterreichischen Sparkassen AG, în calitate de cumpărător, la data de 21 decembrie 2005, privind pachetul de 292.282.131 acţiuni, reprezentând 36,8825% minus două acţiuni din capitalul social al băncii, ce se publică integral în Monitorul Oficial al României, Partea I, împreună cu legea de aprobare a prezentei ordonanţe.

        (2) Se ia act de Contractul de garanţie şi asistare la plată şi drepturi de coparticipare la apărare, încheiat de AVAS cu BERD şi IFC la data de 21 decembrie 2005, având ca obiect alocarea unor răspunderi contractuale rezultând din vânzarea acţiunilor băncii, ce se publică în Monitorul Oficial al României.
         (3) AVAS este autorizată să coordoneze activităţile care se derulează în vederea finalizării privatizării.

          (4) Anexele clasificate ale contractului de vânzare-cumpărare de acţiuni nu fac obiectul legii de aprobare a prezentei ordonanţe.”


	2. 1. Articolul 3 va avea următorul cuprins:

 ,, Art.3. – (1) Se aprobă contractul de vânzare-cumpărare de acţiuni la Banca Comercială Română – S.A., încheiat între AVAS în calitate de vânzător şi Erste Bank der Oesterreichischen Sparkassen AG, în calitate de cumpărător, la data de 21 decembrie 2005, privind pachetul de 292.282.131 acţiuni, reprezentând 36,8825% minus două acţiuni din capitalul social al băncii, ce se publică, cu excepţia prevederilor şi a anexelor clasificate din contractul de vânzare-cumpărare în Monitorul Oficial al României, Partea I, împreună cu legea de aprobare a prezentei ordonanţe.”
Autori: dep. Cornel Popa – grup parlamentar  PNL

              dep. Gabriel Sandu– grup parlamentar  PNL

              dep. Marin Almăjanu– grup parlamentar  PNL

              dep. Andrei Gerea – grup parlamentar  PNL

    (2) Se aprobă Contractul de garanţie şi asistare la plată şi  drepturi de coparticipare la apărare, încheiat de AVAS cu BERD şi IFC la data de 21 decembrie 2005, având ca obiect alocarea unor răspunderi contractuale rezultând din vânzarea acţiunilor băncii, ce se publică în Monitorul Oficial al României , Partea I.”

Autori: dep. Cornel Popa – grup parlamentar  PNL

              dep. Gabriel Sandu– grup parlamentar  PNL

              dep. Marin Almăjanu– grup parlamentar  PNL

              dep. Andrei Gerea – grup parlamentar  PNL

Nemodificat.
Se elimină.

Autori: dep. Cornel Popa – grup parlamentar  PNL

              dep. Gabriel Sandu– grup parlamentar  PNL

              dep. Marin Almăjanu– grup parlamentar  PNL

              dep. Andrei Gerea – grup parlamentar  PNL


	Pentru respectarea normelor şi procedurilor de tehnică legislativă, se impune respectarea terminologiei juridice în sensul că obiectul prezentului act normativ este contractul de vânzare-cumpărare care reprezintă finalizarea procedurii de privatizare şi nu privatizarea ca proces derulat în mai multe etape. Prevederile şi anexele clasificate din contractul de vanzare cumpărare nu pot fi făcute publice.

Contractul de garanţie fiind un accesoriu al contractului principal de vânzare-cumpărare, trebuie să urmărească soarta acestuia, deci se aprobă odată cu contractul principal.

Prezentul act normativ aprobă contractul de vânzare-cumpărare de acţiuni care funcţionează ca un sistem unitar, anexele fiind parte integrantă din contract.

	8
	CAPITOLUL II

Măsuri pentru finalizarea procesului de privatizare
	Nemodificat.
	Nemodificat.
	

	9
	Art. 4. – (1) Plata pentru acţiunile care fac obiectul contractului de vânzare-cumpărare prevăzut la art. 3 este efectuată prin contul escrow. AVAS este autorizată să deschidă contul escrow.

(2) În scopul încasării preţului din contractul de vânzare-cumpărare de acţiuni prin transfer din contul escrow, se autorizează AVAS să deschidă cont la o societate comercială bancară, persoană juridică română.

(3) Prin derogare de la prevederile Ordonanţei de urgenţă a Guvernului nr. 111/2003 privind utilizarea veniturilor din privatizare şi din valorificarea activelor bancare neperformante, aprobată cu modificări prin Legea nr. 48/2005, în ipoteza prevăzută la art. 5 alin. (1) din prezenta ordonanţă, se autorizează AVAS să reţină din preţul prevăzut în contractul de vânzare-cumpărare suma de bani necesară plăţii de despăgubiri către bancă, respectiv să dispună de această sumă de bani şi să instructeze agentul escrow să facă plata din contul escrow direct către bancă.

(4) În situaţia în care în perioada dintre semnarea contractului de vânzare-cumpărare şi finalizarea procesului de privatizare are loc o majorare de capital social al băncii, aţciunile suplimentare dobândite de AVAS ca urmare a majorării de capital sunt transferate către cumpărător fără nici o plată suplimentară.


	Nemodificat.

	Nemodificat.

	

	10
	Art. 5. – (1) Prin derogare de la prevederile art. 27-29 din Legea nr. 137/2002 privind unele măsuri pentru accelerarea privatizării, cu modificările şi completările ulterioare, în ipoteza în care în perioada dintre semnarea contractului de vânzare-cumpărare de acţiuni şi data finalizării procesului de privatizare se produce un prejudiciu sau o pierdere netă cu o valoare cuprinsă între 150.000.000 şi 300.000.000 euro, evidenţiate, în orice mod, în situaţiile financiare ale băncii, vânzătorul este autorizat să despăgubească banca pentru respectivul prejudiciu sau respectiva pierdere netă. Valoarea prejudiciului sau a pierderii nete va fi stabilită de vînzător ori, după caz, de cumpărător, conform prevederilor contractului de vânzare-cumpărare, iar în cazul în care valoarea respectivă nu este acceptată de cealaltă parte, valoarea prejudiciului sau a pierderii nete se va stabili de un expert desemnat conform contractului de vânzare-cumpărare. 

(2) Mecanismul de despăgubire a băncii pentru prejudicii sau pierderi prevăzute la alin. (1) va fi aprobat prin hotărâre a Guvernului.

	Nemodificat.
2. La articolul 5, după alineatul (1) se introduce un alineat nou, alin.(11), cu următorul cuprins:
       (11) AVAS are obligaţia de a efectua toate demersurile legale  necesare în vederea recuperării sumelor  plătite cu titlu de despăgubiri prevăzute la alin.(1)”

3. La articolul 5, alineatul (2) va avea urmatorul cuprins: 
„(2) Mecanismul de despăgubire a băncii  pentru prejudicii sau pierderi prevăzute la alin.(1) se aprobă prin hotărâre a Guvernului. ” 


	Nemodificat.
2. La articolul 5, după alineatul (1) se introduce un alineat nou, alin.(11), cu următorul cuprins:
       (11) Cu respectarea prevederilor contractului de vânzare-cumpărare şi legislaţiei aplicabile, AVAS are obligaţia de a efectua toate demersurile legale  necesare în vederea recuperării sumelor  plătite cu titlu de despăgubiri prevăzute la alin.(1)”

Autori: dep. Cornel Popa – grup parlamentar  PNL

              dep. Gabriel Sandu– grup parlamentar  PNL

              dep. Marin Almăjanu– grup parlamentar  PNL

              dep. Andrei Gerea – grup parlamentar  PNL

Nemodificat.
	Se urmăreşte clarificarea şi corelarea textului cu celelalte prevederi ale actului normativ şi contractuale.

	11
	Art. 6. – Dispoziţiile art. 322 din Ordonanţa de urgenţă a Guvernului nr. 88/1997 privind privatizarea societăţilor comerciale, aprobată prin Legea nr. 44/1998, cu modificările şi completările ulterioare, şi ale art. 12 din Legea nr. 137/2002, cu modificările şi completările ulterioare, nu sunt aplicabile Băncii Comerciale Române – S.A.

	Nemodificat.

	Nemodificat.

	

	12
	Art. 7. – Într-o perioadă de 3 ani de la data finalizării procesului de privatizare, cumpărătorul va putea transfera acţiunile dobândite la bancă, astfel cum acestea sunt prevăzute în contractul de vânzare-cumpărare, către o persoană aflată sub controlul său exclusiv, denumită persoană afiliată, fără acordul vânzătorului, numai dacă sunt îndeplinite cumulativ următoarele condiţii:

a) Banca Naţională a României nu se opune intenţiei persoanei afiliate de a deveni acţionar majoritar al băncii;

b) respectiva persoană afiliată a confirmat în scris faptul că este ţinută de respectarea prevederilor contractului de vânzare-cumpărare şi a celorlalte documente relevante aferente acestuia;

c) toate obligaţiile persoanei afiliate sunt garantate de cumpărător în beneficiul vânzătorului;

d) în cazul în care persoana afiliată încetează a mai fi sub controlul exclusiv al cumpărătorului şi această situaţie intervine înainte de expirarea perioadei de 3 ani de la data finalizării procesului de privatizare prin transferul acţiunilor către cumpărător, cumpărătorul redobândeşte acţiunile înstrăinate către persoana afiliată sau aceste acţiuni sunt doândite de alte persoane care îndeplinesc condiţia de persoane afiliate.

	Nemodificat.
4. La articolul 7 se introduce un alineat nou, alin. (2), cu următorul cuprins: 
„(2) În cazul în care condiţiile  prevăzute la alin. (1) nu sunt îndeplinite, transferul acţiunilor dobândite la bancă se aprobă prin hotărâre a Guvernului. ”
	Nemodificat.

Se elimină.
Autori: dep. Cornel Popa – grup parlamentar  PNL

              dep. Gabriel Sandu– grup parlamentar  PNL

              dep. Marin Almăjanu– grup parlamentar  PNL

              dep. Andrei Gerea – grup parlamentar  PNL
	Faţă de finalitatea concretă a prezentului act normativ, nu se impune detalierea altor situaţii decât cele reglementate în contractul de vânzare-cumpărare şi în legislaţia post-privatizare.

	13
	Art. 8. – Hotărârile adunării generale ale acţionarilor băncii, luate pe perioada dintre semnarea contractului de vânzare-cumpărare şi finalizarea procesului de privatizare, a căror implementare va fi condiţionată de realizarea transferului acţiunilor băncii către cumpărător, vor fi depuse la oficiul registrului comerţului în termen de maximum 5 zile de la adoptarea acestora şi vor fi publicate în Monitorul Oficial al României, Partea a IV-a, în regim de urgenţă.

	Nemodificat.
	Nemodificat.
	

	14
	CAPITOLUL III

Măsuri postprivatizare

	Nemodificat.
	Nemodificat.
	

	15
	     Art. 9 - Se aprobă acordarea de către AVAS a garanţiilor prevăzute in contractul de vânzare-cumpărare in favoarea cumpărătorului pentru prejudicii care ar fi suportate de acesta ca urmare a unor acte , fapte sau operaţiuni specifice care ar surveni în legătură cu situaţia ori desfăşurarea activitaţii Băncii Comerciale Române – S.A. între data încheierii contractului de vânzare-cumpărare şi data transferului dreptului de proprietate asupra acţiunilor către cumpărător. 


	Nemodificat.
5. La articolul 9 se introduce un alineat nou, alin. (2), cu următorul cuprins:
,,(2) AVAS are obligaţia de a efectua toate demersurile legale necesare în vederea recuperării sumelor plătite cu titlu de garanţii, prevăzute  la alin.(1)”
	Nemodificat.
4. La articolul 9 se introduce un alineat nou, alin. (2), cu următorul cuprins:
(2)  Cu respectarea  prevederilor contractului de vanzare-cumpărare şi legislaţiei aplicabile, AVAS are obligaţia de a efectua toate demersurile legale necesare în vederea recuperării sumelor plătite cu titlu de garanţii, prevăzute  la alin.(1). ”

Autori: dep. Cornel Popa – grup parlamentar  PNL

              dep. Gabriel Sandu– grup parlamentar  PNL

              dep. Marin Almăjanu– grup parlamentar  PNL

              dep. Andrei Gerea – grup parlamentar  PNL
	Se urmăreşte clarificarea şi corelarea textului cu celelalte prevederi ale actului normativ şi contractuale.

	16
	Art. 10 -  Prejudiciul suferit de cumpărător pentru orice încălcare a declaraţiilor şi garanţiilor date de AVAS prin contractul de vânzare-cumpărare cu privire la situaţia băncii şi a filialelor acesteia, precum şi în ipoteza suferirii unor daune ca urmare a intervenirii unor evenimente cunoscute de cumpărător , dar pentru care acesta este îndreptăţit să primească despăgubiri specifice în conformitate cu prevederile contractului de vânzare-cumpărare, se determină prin aplicarea unui procent de 61,8825% la prejudiciile efectiv suferite de bancă, prejudicii ce sunt stabilite conform legii aplicabile şi prevederilor contractului de vânzare-cumpărare.


	Nemodificat.
6. La articolul 10 se introduce un alineat nou, alin.(2), cu următorul cuprins:
,,(2) AVAS are obligaţia de a recupera de la BERD şi IFC sumele plătite cu titlu de despăgubiri prevăzute la alin. (1), în limitele dispoziţiilor contractuale încheiate cu acestea şi aflate în vigoare la data publicării legii de aprobare a prezentei ordonanţe.”
	Nemodificat.
5. La articolul 10 se introduce un alineat nou, alin.(2), cu următorul cuprins:
,,(2) AVAS are obligaţia de a recupera de la BERD şi IFC sumele plătite cu titlu de despăgubiri prevăzute la alin. (1), în limitele dispoziţiilor contractuale convenite cu acestea şi aflate în vigoare la data intrării în vigoare a legii de aprobare a prezentei ordonanţe.”

Autori: dep. Cornel Popa – grup parlamentar  PNL

              dep. Gabriel Sandu– grup parlamentar  PNL

              dep. Marin Almăjanu– grup parlamentar  PNL

              dep. Andrei Gerea – grup parlamentar  PNL


	Se urmăreşte clarificarea şi corelarea textului cu dispoziţiile contractuale relevante.

	17
	Art. 11 - AVAS este autorizată să renunţe la pretenţiile pe care le-ar putea formula împotriva băncii cu privire la orice despăgubiri acordate cumpărătorului ca urmare a încălcării declaraţiilor şi garanţiilor acordate de AVAS în contractul de vânzare-cumpărare în legătură cu activitatea şi situaţia băncii şi a filialelor acesteia.


	Nemodificat.
	Nemodificat.
	

	18
	Art. 12 - (1) Prin derogare de la prevederile art. 28 din Legea nr. 137-2002, cu modificările şi completările ulterioare, AVAS este autorizată să despăgubească cumpărătorul pentru orice daune suportate de acesta, rezultând din obligaţiile băncii in legătură cu activitatea Băncii Române de Comerţ Exterior - Bancorex- S.A. , denumită în continuare Bancorex – S.A. , în conformitate cu prevederile contractului de vânzare-cumpărare.

            (2) Valoarea despăgubirilor pentru orice prejudicii, pierderi sau orice alte sume plătibile de către vânzător cu privire la daunele rezultând din sau în legătură cu obligaţiile băncii legate de Bancorex –S.A. astfel cum sunt acestea definite în contractul de vânzare-cumpărare , nu va depaşi 50% din preţul de cumpărare a acţiunilor plătit de cumpărător către AVAS. Această valoare a despăgubirilor este distinctă faţă de valoarea de 50% din preţul de cumpărare a acţiunilor  plătit de cumpărător către AVAS, ce reprezintă limita pentru despăgubiri  acordate pentru alte daune,pierderi, precum şi alte sume plătibile în legătură cu declaraţii şi garanţii ,obligaţii şi răspunderi ale vânzătorului conform contractului de vânzare-cumpărare.

                   (3) Mecanismul de plată a despăgubirilor prevăzute la alin. (2) şi acordul de implementare a acestuia, conţinând limitări privind durata obligaţiei şi valoarea răspunderii AVAS, vor fi aprobate prin hotărâre a Guvernului.


	Nemodificat.
7. La articolul 12, alineatele (2) şi (3) vor avea următorul cuprins:
,,(2) Valoarea despăgubirilor pentru orice prejudicii, pierderi sau orice alte sume plătibile de către vânzător cu privire la daunele rezultând din sau în legătură cu obligaţiile bănci legate de Bancorex – S.A., astfel cum sunt acestea definite în contractul de vânzare-cumpărare, nu va depăşi 50% din preţul de cumpărare a pachetului de acţiuni plătit de cumpărător către AVAS. Această valoare a despăgubirilor este distinctă faţă de valoarea de 50% din preţul de cumpărare a pachetului de acţiuni plătit de cumpărător către AVAS, ce reprezintă limita pentru despăgubiri acordate pentru alte daune, pierderi, precum şi alte sume plătibile în legătură cu declaraţii şi garanţii, obligaţii şi răspunderi ale vânzătorului conform contractului de vânzare-cumpărare.

 (3) Mecanismul de plată a despăgubirilor prevăzute la alin.(2) şi acordul de implementare a acestuia, conţinând limitări privind durata obligaţiei şi valoarea răspunderii AVAS, se aprobă prin hotărâre a Guvernului.”
	Nemodificat.
Nemodificat.
	

	19
	Art. 13 – AVAS este autorizată să renunţe în beneficiul băncii şi al cumpărătorului la orice drepturi de a formula pretenţii împotriva băncii în legătură cu sumele plătite de vânzător pentru orice obligaţii legate de Bancorex-S.A., în conformitate cu contractul de vânzare-cumpărare.


	8. Articolul 13 va avea următorul cuprins:
,, Art.13.- AVAS este autorizată să renunţe, în beneficiul băncii, la orice drepturi de a formula pretenţii împotriva băncii în legătură cu sumele plătite de vânzător pentru orice obligaţii legate de Bancorex –S.A., în conformitate cu contractul de vânzare-cumpărare.”
	7. Articolul 13 va avea următorul cuprins:

,, Art.13.- AVAS este autorizată să renunţe în beneficiul băncii şi al cumpărătorului la orice drepturi de a formula pretenţii împotriva băncii în legătură cu sumele plătite de vânzător pentru orice obligaţii legate de Bancorex –S.A., în conformitate cu contractul de vânzare-cumpărare.”
Autori: dep. Cornel Popa – grup parlamentar  PNL

              dep. Gabriel Sandu– grup parlamentar  PNL

              dep. Marin Almăjanu– grup parlamentar  PNL

              dep. Andrei Gerea – grup parlamentar  PNL


	Se urmăreşte o clarificare a textului. Astfel, pentru identitate de raţiune, o renunţare a AVAS la pretenţile împotriva  băncii identificate prin prezentul articol beneficiază atât băncii, cât şi cumpăratorului.

	20
	CAPITOLUL IV

Reglementarea unor aspecte legate de Bancorex – S.A.

	Nemodificat.
	Nemodificat.
	

	21
	Art. 14 – (1) Sumele plătite de Ministerul Finanţelor Publice ca rezultat al măsurilor financiare luate în legătură cu emiterea titlurilor de stat şi executarea garanţiilor de stat în procesul de fuziune a Bancorex- S.A., cu banca, în temeiul legislaţiei speciale, nu vor fi solicitate spre restituire.

  (2) Sumele de natura celor prevăzute la alin.(1), care reprezintă o plată nedatorată ce ar conduce la îmbogăţirea fără just temei a băncii, vor fi restituite de către bancă Ministerului Finanţelor Publice, fără a se percepe penalităţi.

                     (3) Dispoziţiile alin.(2) nu sunt aplicabile sumelor reprezentând contravaloarea titlurilor de stat si a dobânzilor aferente primite în schimbul activelor transferate la AVAS conform legii,dacă, din motive neimputabile băncii, actele juridice referitoare la activele respective sunt anulate sau imposibil de executat, după data transferului acestora la AVAS.


	Nemodificat.
9. La articolul 14, alineatul (2) va avea următorul cuprins:
       ,,(2) Sumele de natura celor prevăzute la alin.(1), care reprezintă o plată nedatorată ce ar conduce la îmbogăţirea fără just temei a băncii, vor fi restituite de către bancă Ministerului Finanţelor Publice.”

Nemodificat.
	Nemodificat.
9. La articolul 14, alineatul (2) va avea următorul cuprins:
   “(2) Sumele de natura celor prevăzute la alin.(1), care reprezintă o plată nedatorată ce ar conduce la îmbogăţirea fără just temei a băncii, vor fi restituite de către bancă Ministerului Finanţelor Publice, fără a se percepe penalităţi.
Autori: dep. Cornel Popa – grup parlamentar  PNL

              dep. Gabriel Sandu– grup parlamentar  PNL

              dep. Marin Almăjanu– grup parlamentar  PNL

              dep. Andrei Gerea – grup parlamentar  PNL

Nemodificat.

	Este incorect din punct de vedere al logicii juridice să percepi penalităţi dacă Banca depune eforturi pentru a recupera creanţele.

	22
	Art. 15 – (1) În termen de 60 zile de la solicitarea formulată de bancă, Guvernul va aproba, prin hotărâre.majorarea plafonului de garantare potrivit prevederilor art. 17 din Ordonanţa Guvernului nr. 39/1999 privind finalizarea procesului de restructurare a Băncii Române de Comerţ Exterior – Bancorex – S.A. şi fuziunea prin absorbire a acestei bănci  cu Banca Comercială Română – S.A. aprobată cu modificări prin Legea nr. 702-2001, cu modificările ulterioare, şi ale Ordonanţei de urgenţă a Guvernului nr. 131/2000 pentru reglementarea situaţiei patrimoniale a Băncii Comerciale Române de Comerţ Exterior- Bancorex – S.A. pănă la data radierii acesteia din registrul comerţului, aprobată cu modificări prin Legea nr. 177/2001, cu modificările ulterioare.

                    (2) După publicarea in Monitorul Oficial al României, Partea I , a hotărârii prevăzute la alin . (1), Ministerul Finanţelor Publice va emite scrisoarea de garanţie in termen de 30 de zile de la înregistrarea solicitării băncii, insoţită de documentele justificative întocmite pe răspunderea acesteia.


	Nemodificat.
	Nemodificat.
	

	23
	Art. 16 – (1) În baza garanţiei acordate de statul român conform Ordonanţei Guvernului nr. 39/1999, aprobată cu modificări prin Legea nr. 702/2001, cu modificările ulterioare , şi Ordonanţei de urgenţă a Guvernului nr. 131/2000, aprobată cu modificări prin Legea nr. 177/2001, cu modificările ulterioare, astfel cum este confirmată prin art. 14 alin. (1) din Ordonanţa de urgenţă a Guvernului nr. 18/2004 pentru finalizarea vânzării unor pachete de acţiuni ale Băncii Comerciale Române – S.A. către Banca Europeană pentru Reconstrucţie şi Dezvoltare şi Corporaţia Financiară Internaţională , precum şi către Asociaţia Salariaţiilor Băncii Comerciale Române- S.A. aprobată cu modificări prin Legea nr. 227/2004, cu modificările ulterioare, se pot emite scrisori de garanţie potrivit art. 15 din prezenta ordonanţă, cu condiţia ca: 

a) aceste scrisori să fie emise cu privire la angajamentele extrabilanţiere rezultând din sau în legătură cu Bancorex- S.A. şi toate obligaţiile ,inclusiv daunele directe ori indirecte rezultând din sau în legătură cu litigiile izvorând din activitatea Bancorex –S.A. înainte de data radierii Bancorex- S.A. de la registrul comerţului, pentru care banca este răspunzătoare, şi să fie notificate Ministerului  Finanţelor Publice înainte de data de 31 decembrie 2013; şi 

b) valoarea totală a acestor scrisori de garanţie să nu depăşeasca 50% din valoarea preţului total de cumpărare, astfel cum acesta este definit la art. 1.1 din contractul de vânzare-cumpărare.

                 (2) Orice angajamente extrabilanţiere rezultând din sau în legătură cu Bancorex – S.A. şi toate obligaţiile, inclusiv daunele directe ori indirecte rezultând din sau în legătură cu litigii izvorând din activitatea Bancorex – S.A., pentru care banca este răspunzătoare, dar care nu sunt notificate Ministerului Finanţelor Publice de către bancă conform prevederilor alin. (1) înainte de data de 31 decembrie 2013, nu vor fi garantate de către stat în baza obligaţiei sale de garanţie.

	Nemodificat.
	Nemodificat.

	CAPITOLUL V

Dispoziţii finale

	Nemodificat.
	Nemodificat.
	

	25
	Art. 17. – Membrii comisiei de privatizare nu răspund pentru informaţiile furnizate cumpărătorului pe baza datelor comunicate de reprezentanţii băncii.


	Nemodificat.
	Nemodificat.

	Art. 18. – Măsurile care ar putea fi considerate ca incluzând elemente de natura ajutorului de stat, cuprinse în contractul de vânzare-cumpărare prevăzut la art. 3, vor fi notificate Consiliului Concurenţei şi vor fi implementate numai după autorizarea acestora de către Consiliul Concurenţei, în conformitate cu prevederile Legii nr. 143/1999 privind ajutorul de stat, republicat.


	Nemodificat.
	Nemodificat.

	Art. 19. – Alineatul (1) al articolului 22 din Ordonanţa de urgenţă a Guvernului nr. 18/2004 pentru finalizarea vânzării unor pachete de acţiuni ale Băncii Comerciale Române – S.A. către Banca Europeană pentru Reconstrucţie şi Dezvoltare şi Corporaţia Financiară Internaţională, precum şi către Asociaţia Salariaţilor Băncii Comerciale Române – S.A., publicată în Monitorul Oficial al României, Partea I, nr. 317 din 9 aprilie 2004, aprobată cu modificări prin Legea nr. 227/2004, cu modificările ulterioare, se modifică şi va avea următorul cuprins:

„Art. 22. – (1) Direcţiunea, respectiv conducerea operativă a băncii, este încredinţată Comitetului executiv, ai cărui membri sunt salariaţi ai băncii”.
	Nemodificat.
	Nemodificat.
	


Comisia a propus aprobarea proiectului de lege cu 11 voturi pentru şi 2 voturi împotrivă.
  PREŞEDINTE,

MIHAI TUDOSE

NICULA VASILE COSMIN

     Alina Hodivoianu

PARLAMENTUL ROMÂNIEI

CAMERA DEPUTAŢILOR

Nr. 21/316/07.09.2006 

	
	
	


C ă t r e,





 BIROUL  PERMANENT  AL





 CAMEREI  DEPUTAŢILOR


Vă înaintăm, alăturat, RAPORTUL  asupra proiectului de Lege pentru aprobarea Ordonanţei Guvernului nr. 33/2006 privind unele măsuri pentru finalizarea privatizării Băncii Comerciale Române – S.A., Camera Deputaţilor fiind Cameră decizională.
In raport de obiectul şi conţinutul său, proiectul de lege face parte din categoria legilor ordinare.
PREŞEDINTE,

MIHAI  TUDOSE

